Държавен вестник, бр. 1, 2007 г., стр. 5

Б Р О Й  1
Д Ъ Р Ж А В Е Н   В Е С Т Н И К
С Т Р .  5
Обща администрация
 55
в т.ч.:
дирекция “Административно-правно
обслужване, финансово-стопанска
дейност, управление на собствеността,
отбранително-мобилизационна подго-
товка и човешки ресурси”
55
Специализирана администрация
 399
в т.ч.:
дирекция “Мониторинг на околната
среда”
67
Главна дирекция “Лабораторно-анали-
тична дейност”
 308
дирекция “Разрешителни режими”
24”.
Заключителна разпоредба
§ 4. Постановлението влиза в сила от деня на
обнародването му в “Държавен вестник”.
Министър-председател:
Сергей Станишев
Главен секретар на Министерския съвет:
Севдалин Мавров
79716
ПОСТАНОВЛЕНИЕ № 364
ОТ 27 ДЕКЕМВРИ 2006 Г.
за приемане на Наредба за изчисляване и из-
плащане на паричните обезщетения и помощи
от държавното обществено осигуряване
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за изчис-
ляване и изплащане на паричните обезщете-
ния и помощи от държавното обществено оси-
гуряване.
Заключителни разпоредби
§ 1. В Наредбата за елементите на възнаг-
раждението и за доходите, върху които се пра-
вят осигурителни вноски, и за изчисляване на
паричните обезщетения за временна нерабо-
тоспособност или за бременност и раждане,
приета с Постановление № 263 на Министер-
ския съвет от 1999 г. (обн., ДВ, бр. 6 от 2000 г.;
изм. и доп., бр. 83 от 2000 г., бр. 36 от 2001 г.,
бр. 19 от 2002 г., бр. 10 от 2003 г., бр. 21 от
2004 г. и бр. 1 и 81 от 2006 г.), се правят след-
ните изменения:
1. В наименованието на наредбата думите “и
за изчисляване на паричните обезщетения за
временна неработоспособност или за бремен-
ност и раждане” се заличават.
2. Раздел III “Изчисляване на паричните
обезщетения за временна неработоспособност
или за бременност и раждане” се отменя.
§ 2. Постановлението влиза в сила от 1 яну-
ари 2007 г.
Министър-председател:
Сергей Станишев
Главен секретар на Министерския съвет:
Севдалин Мавров
НАРЕДБА
за изчисляване и изплащане на паричните
обезщетения и помощи от държавното обще-
ствено осигуряване
Раздел I
Общи разпоредби
Чл. 1. (1) С наредбата се уреждат редът и
начинът за изчисляване и изплащане на:
1. паричните обезщетения за:
а) временна неработоспособност поради
общо заболяване, трудова злополука и профе-
сионална болест, за санаторно-курортно лече-
ние и при належащ медицински преглед или
изследване, карантина, отстраняване от работа
по предписание на здравните органи, гледане
на болен или на член от семейството под каран-
тина, належащо придружаване на болен член
от семейството за медицински преглед, изслед-
ване или лечение, както и за гледане на здраво
дете, върнато от детско заведение поради ка-
рантина в заведението или на детето;
б) трудоустрояване при временно намалена
работоспособност поради общо заболяване,
трудова злополука или професионална болест;
в) трудоустрояване поради бременност и
кърмене;
г) бременност и раждане;
д) отглеждане на малко дете;
2. паричните помощи:
а) за инвалидност поради общо заболяване,
когато осигуреното лице няма необходимия
осигурителен стаж за отпускане на пенсия за
инвалидност поради общо заболяване;
б) при смърт на осигуреното лице.
(2) Изчисляването на паричните обезще-
тения и помощите по ал. 1 се извършва въз
основа на данните по чл. 5, ал. 4 от Кодекса за
социално осигуряване (КСО). При изчисля-
ването и изплащането им се използват и дан-
ните от Регистъра на осигурителите, регис-
тър “Приходи”, Регистъра на трудовите дого-
вори, регистър “Пенсии”, регистър “Трудови
злополуки”, регистър “Профилактика и реха-
билитация” и регистър “Парични обезщете-
ния и помощи от ДОО”.
Чл. 2. (1) Паричните обезщетения по чл. 1,
ал. 1, т. 1 и паричните помощи по чл. 1, ал. 1,
т. 2, буква “б” се изчисляват и изплащат от съ-
ответното териториално поделение на Нацио-
налния осигурителен институт (ТП на НОИ).
(2) Паричните помощи по чл. 1, ал. 1, т. 2, бук-
ва “а” се изчисляват и изплащат от ТП на НОИ по
постоянен или настоящ адрес на лицето.
(3) Паричните обезщетения по чл. 1, ал. 1,
т. 1, букви “а” и “г” на осигурените лица, при-
добили право за получаването им, за перио-
дите след приключване на производство по
ликвидация или прекратяване на осигурите-
ля се изчисляват и изплащат от съответното
ТП на НОИ.